เจ. อาร์. อาร์. โทลคีน
โทลคีนเกิดเมื่อวันที่ 3 มกราคม พ.ศ. 2435 (ค.ศ. 1892) ที่เมืองบลูมฟอนเทน เมืองหลวงของจังหวัดฟรีสเตท ประเทศแอฟริกาใต้ เป็นบุตรของ อาเธอร์ รูเอล โทลคีน (พ.ศ. 2400-2439, ค.ศ. 1857–1896) นายธนาคารอังกฤษ กับภรรยา มาเบล นี ซัฟฟิลด์ (พ.ศ. 2413-2447, ค.ศ. 1870–1904) ทั้งสองต้องเดินทางไปจากอังกฤษเนื่องจากอาเธอร์ได้เลื่อนตำแหน่งเป็นผู้จัดการธนาคารสาขาบลูมฟอนเทน โทลคีนมีน้องชายหนึ่งคน ชื่อ ฮิลารี อาเธอร์ รูเอล ซึ่งเกิดเมื่อวันที่ 17 กุมภาพันธ์ พ.ศ. 2437 (ค.ศ. 1894) ในวัยเด็กขณะที่อาศัยอยู่ในแอฟริกาใต้ โทลคีนเคยถูกแมงมุมในสวนของเขากัด ต่อมาภายหลังเหตุการณ์นี้ได้ไปปรากฏอยู่ในงานเขียนของเขาด้วย
แม็คนัม ที.เอ.
แม็คนัม ที.เอ. (Magnum T.A.) มีชื่อจริงว่า เทอร์รี เวย์น ออลเลน (Terry Wayne Allen) เกิดวันที่ 11 มิถุนายน ค.ศ. 1959 ที่เมืองไทด์วอร์เทอร์ ในรัฐเวอร์จิเนีย สหรัฐอเมริกา เป็นอดีตนักมวยปล้ำอาชีพของจิมคร็อกเก็ตโปรโมชันส์ ภายใต้สมาคมของเนชันนัลเรสต์ลิงอัลไลแอนซ์ ปัจจุบันเลิกปล้ำแล้ว หลังจากประสบอุบัติเหตุทางรถยนต์เมื่อปี ค.ศ. 1986